Այնուհետև Շարմազանովը փառք տվեց Աստծուն, որ մենք դեռ ապրում ենք ժողովրդավարական Հայաստանում, որտեղ դեռ կան պատգամավորներ, դեռ կան գործիչներ, ովքեր հանդգնում են գործող իշխանություններից տարբերվող կարծիք հայտնել։ Մեր հարցին՝ իրենց օրոք չկայի՞ն քաղաքական հետապնդումներ, Շարմազանովը չցանակցավ հետ գնալ և խոսել անցյալի մասին։ Ապա կրկնեց․ «Մարտի մեկի կալանքի համար Ռոբերտ Քոչարյանին կալանավորելու հիմքեր չկան»։ Իսկ Նիկոլ Փաշինյանին կալանավորելու հիմքեր կայի՞ն Մարտի մեկի դեպքերից հետո։ «Չեմ կարող ասել, դա իրավական հարց է եղել»,-ասաց ՀՀԿ-ական փոխնախագահը։